8b81b3423e15e2f676509cd1232197bb
Ποια είναι η τιμή για ενεργειακά πιστοποιητικά;
-----------------------------------------------


douleutaras.gr
2020.50

Οι τιμές για ενεργειακά πιστοποιητικά ξεκινούν **από 30€ (+ΦΠΑ)**. 


Βασικός παράγοντας που επηρεάζει το κόστος είναι τα τετραγωνικά μέτρα του κτιρίου/τμήματος κτιρίου. Για παράδειγμα, για ένα σπίτι 100 τ.μ. το πιστοποιητικό ενεργειακής απόδοσης κοστίζει περισσότερο, σε σχέση με ένα διαμέρισμα 30 τ.μ.


Επίσης, η τιμή έκδοσης συχνά διαφέρει από κατοικίες σε επαγγελματικούς χώρους. Υπάρχει ακόμα ένα έξτρα κόστος που αφορά την έκδοση του παραβόλου που θα χρειαστείς, η τιμή του οποίου παρουσιάζεται σε ερώτηση που θα βρεις παρακάτω. 


Αν θέλεις να πάρεις προσφορές προσαρμοσμένες στα τετραγωνικά του ακινήτου σου, αρκεί **[να συμπληρώσεις δωρεάν τη φόρμα μας](https://www.douleutaras.gr/bsdir/energeiako-pistopoiitiko/)**, για να επικοινωνήσουν μαζί σου πιστοποιημένοι ενεργειακοί επιθεωρητές!



0aca4aa571ae9e7d0dfbc4fb93fc0ed7
Ποια είναι η διαδικασία έκδοσης ενεργειακού πιστοποιητικού;
-----------------------------------------------------------


douleutaras.gr
2020.50

Αναρωτιέσαι “πώς βρίσκω το ενεργειακό πιστοποιητικό”; Το πιστοποιητικό αυτό πρέπει να εκδοθεί από τον αρμόδιο ενεργειακό επιθεωρητή, προσκομίζοντας τα απαραίτητα δικαιολογητικά που θα συγκεντρώσεις. Παρακάτω, αναφέρουμε τη διαδικασία για να αποκτήσεις το πιστοποιητικό.


Τα βήματα που πρέπει να ακολουθήσεις για την έκδοση ενεργειακού πιστοποιητικού είναι:


1. Επικοινωνία με ενεργειακό επιθεωρητή
2. Συγκέντρωση των απαραίτητων δικαιολογητικών
3. Ενεργειακή επιθεώρηση του χώρου σου από τον ενεργειακό επιθεωρητή
4. Ανάλυση των δικαιολογητικών και των μετρήσεων που έγιναν κατά την επιθεώρηση
5. Έκδοση του πιστοποιητικού και παράδοσή του σε εσένα από τον ενεργειακό επιθεωρητή


Τα τρία τελευταία βήματα εκτελούνται από τον ενεργειακό επιθεωρητή, ο οποίος μπορεί επίσης να σε ενημερώσει αναλυτικά για τα δικαιολογητικά που πρέπει να συγκεντρώσεις.



412999d7bff55cfa67b143d0668e7864
Τι δικαιολογητικά χρειάζονται για το ενεργειακό πιστοποιητικό;
--------------------------------------------------------------


douleutaras.gr
2020.50

Υπάρχουν αρκετά δικαιολογητικά που μπορεί να χρειαστείς για την έκδοση ενεργειακού πιστοποιητικού, ανάλογα με το είδος και το έτος κατασκευής του ακινήτου. Τα συνηθέστερα είναι:


* Αντίγραφο τίτλου/συμβολαίου ιδιοκτησίας
* Οικοδομική άδεια από την πολεοδομία (δεν ισχύει για κτίρια που χτίστηκαν πριν το 1983).
* Παράβολο με κωδικό 8012
* Όνομα, Διεύθυνση, Α.Φ.Μ, Δ.Ο.Υ Ιδιοκτήτη
* Εφόσον έχει γίνει σχετική δήλωση, είναι απαραίτητη η προσκόμιση αντιγράφου της δήλωσης αυθαιρέτου ή ημιυπαίθριου χώρου


Επίσης, μπορεί να ζητηθούν, εάν είναι διαθέσιμα:


* Αριθμό πρωτοκόλλου δήλωσης στο Κτηματολόγιο (εάν έχει δηλωθεί, δεν είναι υποχρεωτικό)
* Αντίγραφο από το αρχιτεκτονικό σχέδιο - κάτοψη του χώρου


* Αντίγραφο από το τοπογραφικό
* Αντίγραφο λογαριασμού ΔΕΗ από το τελευταίο έτος
* Αντίγραφο από τα κοινόχρηστα του τελευταίου έτους
* Φύλλο συντήρησης λέβητα
* Ισχύς κλιματιστικών
* Η/Μ Μελέτες & Σχέδια
* Μελέτη θερμομόνωσης & θέρμανσης
* Πίνακας κατανομής δαπανών κεντρικής θέρμανσης


Εκ πρώτης όψεως, η λίστα μπορεί να σε τρομάξει, αλλά όπως αναφέρθηκε και παραπάνω, ένας ενεργειακός επιθεωρητής θα κάνει την όλη διαδικασία πολύ πιο εύκολη. 


